བདེཅན་ཞིང་གི་བསྔགས་བརྗོད་དད་པའི་ཆུ་གཏེར་སོགས།
ཉི་གཞོན་འཆར་ཀ་མའི་འགྲེལ་བ་དོན་གྱི་སྙིང་བོ་
རབ་གསལ་ཞེས་བྱ་བ་བཞུགས།
༄༅། ། ན་མོ་གུ་རུ་མཉྫུ་གྷོ་ཥཱ་ཡ། རྒྱལ་བའི་ཡེ་ཤེས་གཅིག་གྱུར་མཚན་དཔེའི་
ཁམས། ། གསལ་རྫོགས་རྡོ་རྗེ་རྣོན་པོས་ཟུར་ཕུད་རྒྱན། ། ཉེར་སྤངས་ཚངས་སྤྱོད་
ཆས་ཀྱིས་སྤུད་པའི་མགོན། ། ཡབ་རྗེའི་ཐུགས་རྗེས་འབངས་བདག་རིང༌དུ་སྐྱོངས། །
དཔལ་སྟུག་བྱེ་བའི་སོར་རྟོག་ཡེ་ཤེས་ནི། ། དམར་གསལ་གཟི་བརྗིད་ཕུང་བོར་གྲུབ་
པའི་ལྷ། ། མཚན་ཙམ་མཐུ་ཡིས་མཐར་བྱེད་འཇིགས་འཕྲོག་པ། ། འཆི་མེད་མགོན་
པོའི་ཞབས་སེན་གཙུག་གིས་མཆོད། ། གསང་གསུམ་སྤངས་རྟོགས་ཡོན་ཏན་རྒྱ་མཚོའི་
གཏམ། ། འཇམ་དབྱངས་བླ་མའི་གསུང་གསང་ཆ་ཤས་འདིའི། ། ཚིག་དོན་མདོ་ཙམ་
གསལ་བྱེད་འདིར་བྲི་ཡི། ། གཟུར་གནས་བློ་ལྡན་སྐྱེ་བོ་དང་བས་ཉོན། ། འདིར་རང་
ཅག་རྣམས་ཀྱི་འདྲེན་པ་བླ་ན་མ་མཆིས་པ་འཇམ་མགོན་ཆོས་ཀྱི་རྒྱལ་པོའི་བཀའ་
འབུམ་ཐོར་བུ་བའི་ནང་ཚན་མགོན་པོ་ཚེ་མཐའ་ཡས་བའི་བསྟོད་པ་འདིའི་དོན་
ཅུང་ཟད་འཆད་པ་ལ་གསུམ། ཤིས་པར་བརྗོད་པའི་ཚིག་སྨོས་པ་དང་། གཞུང་
དངོས། མཇུག་གི་དོན་ནོ། །
དང་པོ་ནི། སྭ་སྟི་ཞེས་གསུངས་ཏེ། སུ་ཞེས་པ་རབ་དང་བདེ་དང༌བཟང་དང་
ལེགས་སོགས་ལ་འཇུག་ཅིང་། ཨསྟི་ནི་ཡོད་པ་དང་ལྡན་པ་སོགས་ལ་འཇུག་ལ། དེ་
ལ་སུའི་སྲོག་གི་ཨུ་ཕྲལ་བ་ཕ་རོལ་གྱི་ཨ་མཐོང་བས་བར་སོང་། དབྱངས་ཀྱིས་དམན་
པ་ཕ་རོལ་ཏུ་ཡང་དག་པར་སྦྱོར་རོ་ཞེས་པས་བ་སྲོག་མེད་ཨ་ལ་དྲངས། ས་སྲོག་མེད་
པའི་ཐོག་ཏུ་དྲངས་པས། སྭ་སྟི་ཞེས་གྲུབ་པ་སྟེ་དོན་དྲིལ་ན། བདེ་ལེགས་དང་ལྡན་
པར་གྱུར་ཅིག ཅེས་པ་ལྟ་བུར་འགྱུར་ལ། བདེ་བ་ནི་ཕྱི་མའི་མངོན་མཐོ་སོགས་
དང་། ལེགས་པ་ནི་ངེས་ལེགས་ཐར་པའི་གོ་འཕང་ལ་བྱེད་པས་འགྲོ་བ་རྣམས་ལ་
- 118 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
འཇིག་རྟེན་དང་འཇིག་རྟེན་ལས་འདས་པའི་བདེ་སྐྱིད་ཐམས་ཅད་འབད་མེད་དུ་
འབྱུང་བའི་སླད་དུ་ཐུགས་བརྩེ་བ་ཆེན་པོས་ཀུན་ནས་བསླངས་ཏེ་བཀྲ་ཤིས་པར་
བྱེད་པའི་ཚིག་གིས་མགོ་འདྲེན་མཛད་པའོ། །
གཉིས་པ་གཞུང་དངོས་ཀྱི་དོན་ལ་གསུམ། སྤྱིར་བསྟོད་པ་དང་། ཡོན་ཏན་སོ་
སོར་ཕྱེ་སྟེ་ཕྱག་འཚལ་བ། འདོད་པའི་དོན་ལ་སྨོན་པའོ། ། དང་པོ་ནི། ཉི་གཞོན་
ཞེས་སོགས་ཚིག་བཅད་གཅིག་སྟེ་རྐང་བ་དང་པོ་གཉིས་ཀྱིས་གདན་གྱི་པདྨའི་གེ་
སར་དམར་སེར་དེ་ཉིད་ལི་ཁྲིའི་ཁ་དོག་དང་མཚུངས་པར་བསྟན་ལ། སྤྱིར་ལི་ཁྲི་
ཙམ་ལ་འོད་ཆེན་པོ་མེད་ཀྱང་སྤྲིན་དང་ཁུག་རྣ་སོགས་ཀྱི་དྲི་མ་དང་བྲལ་བའི་
མཁའ་ལ་ཉི་མ་གཞོན་ནུ་འཆར་ཀའི་འོད་དམར་སེར་དེའི་མདངས་དང་ལྡན་
པའམ་མདངས་དེས་ཕོག་པའི་ལི་ཁྲིའི་མཚོ་ནི་ཤིན་ཏུ་འོད་འཚེར་ཞིང་ཡིད་དུ་འོང་
བ་བཞིན་དུ། གེ་སར་གྱི་དྲ་བ་དམར་སེར་གྱིས་ཀུན་ནས་མཛེས་པར་ཁེབས་པའི་
འདབ་སྟོང༌སྟེ་པདྨ་རབ་ཏུ་རྒྱས་པའི་རྩེ་མོར། ཟླ་བའི་དཀྱིལ་འཁོར་ཉ་གང་བའི་
གདན་ལ་རྒྱལ་བ་ཀུན་གྱི་ཐུགས་གཉིས་སུ་མེད་པའི་ཡེ་ཤེས་ལ་ལྡོག་ཆས་ཕྱེ་ན་ཡེ་
ཤེས་ལྔའི་བདག་ཉིད་དུ་གནས་པ་ལས། བྱེ་བྲག་ཏུ་རྣམ་པར་རྟོག་པ་མེད་ཀྱང་སྔོན་
གྱི་སྨོན་ལམ་དང་སེམས་ཅན་གྱི་བསོད་ནམས་ཀྱི་དབང་གིས་སེམས་ཅན་ཐམས་
ཅད་ཀྱི་སྤྱོད་པ་མ་འདྲེས་བར་སོ་སོར་གཟིགས་པ་མཐར་ཐུག་པའི་ཡེ་ཤེས་ལ་སོ་
སོར་རྟོག་པའི་ཡེ་ཤེས་ཞེས་བཤད་པ་དེ་ཉིད་ཧྲཱིཿ ཡིག་གི་རྣམ་པར་ཤར་བ་ལ། སྐལ་
བ་དང་ལྡན་པའི་གདུལ་བྱ་རྣམས་འཆི་བདག་གི་བདུད་ཕྲ་རགས་ཀྱི་འཇིགས་པ་
ལས་བསྐྱབ་སྟེ་འཆི་མེད་གཏན་གྱི་བདེ་བ་ལ་སྦྱོར་བའི་མགོན་པོ། སྐུ་ཚེའི་ཚད་འདི་
ཙམ་ཞེས་དཔག་པར་མི་ནུས་པས་ཚེ་དཔག་ཏུ་མེད་པ་ཞེས་མཚན་འཆང་བའི་ལྷག་
པའི་ལྷའི་རྣམ་པར་བཞེངས་པ་ལ་བསྟོད་པའོ། ། དེ་ཡང་པདྨའི་གདན་གྱིས་སྐྱོན་
གྱིས་མ་གོས་པ་མཚོན་པས། སྲིད་པ་མཐའ་དག་གི་སྐྱོན་མཐོང་བའི་ངེས་འབྱུང་གི་
བསམ་པ་དང་སྲིད་པའི་ཉེས་སྐྱོན་མཐའ་དག་དྲུངས་ནས་འབྱིན་པའི་བདག་མེད་
- 119 -

བདེཅན་ཞིང་གི་བསྔགས་བརྗོད་དད་པའི་ཆུ་གཏེར་སོགས།
པའི་ལྟ་བ་སྟེ་སྲིད་མཐའ་འགོག་བྱེད་ཀྱི་ལམ་རྣམས་མཐར་ཕྱིན་པར་མཚོན་པ་ཡིན་
ཏེ༑ དབུ་མ་སྙིང་བོ་ལས། སྐྱོན་མཐོང་ཕྱིར་ན་སྲིད་པར་མིན། ། བརྩེ་ཕྱིར་མྱ་ངན་
འདས་མི་གནས། ། ཞེས་དང་། རྒྱན་ལས། ཤེས་པས་སྲིད་ལ་མི་གནས་ཤིང་། ། ཞེས་
པའི་དོན་བརྒྱད་སྟོང་འགྲེལ་ཆེན་དུ་འཁོར་བའི་སྐྱོན་མཐོང་བའི་ཤེས་རབ་ལ་
བཤད་པ་ལྟར་མི་རྟག་སྡུག་བསྔལ་སོགས་འཁོར་བའི་ཉེས་དམིགས་མཐོང་བའི་
ཤེས་རབ་སོགས་སྲིད་མཐའ་ལ་མི་གནས་པར་བྱེད་པའི་ལམ་དུ་གསུངས་ལ། སྲིད་
མཐའ་འགོག་བྱེད་དངོས་ནི་སྲིད་པའི་ཉེས་སྐྱོན་མཐའ་དག་གི་བྱེད་པོ་གང་ཟག་
དང་ཆོས་ལ་བདེན་པར་འཛིན་པའི་མ་རིག་པ་དང་འཛིན་སྟངས་དངོས་སུ་འགལ་
བའི་གཉེན་པོ་ཟབ་མོ་རྟེན་འབྱུང་གི་དེ་ཁོ་ན་ཉིད་རྟོགས་པའི་ལྟ་བ་ཡིན་པར།
བཞི་བརྒྱ་བ་ལས། ཡུལ་ལ་བདག་མེད་མཐོང་ན་ནི། ། སྲིད་པའི་ས་བོན་འགག་པར་
འགྱུར། ། ཞེས་དང་། རྟེན་འབྲེལ་བསྟོད་པར། འཇིག་རྟེན་རྒུད་པ་ཇི་སྙེད་པ། ། དེ་
ཡི་རྩ་བ་མ་རིག་སྟེ། ། གང་ཞིག་མཐོང་བས་དེ་ལྡོག་པ། ། རྟེན་ཅིང་འབྲེལ་བར་
འབྱུང་བར་གསུངས། ། ཞེས་སོགས་གསུང་རབ་དགོངས་འགྲེལ་མཐའ་ཡས་པ་ལས་
མགྲིན་གཅིག་ཏུ་གསུངས་པ་བཞིན་ནོ། ། རང་ཉིད་ཞི་བའི་བདེ་བ་ཙམ་ལ་མ་ཆགས་
པར་འགྲོ་བ་མཐའ་དག་གི་དོན་ཁུར་དུ་འཁྱེར་བའི་བྱང་ཆུབ་ཀྱི་སེམས་རིན་པོ་ཆེ་
མཐར་ཕྱིན་པར་མཛད་པས་ཞི་མཐའ་ལ་མི་གནས་པ་ནི་ཟླ་དཀྱིལ་གྱིས་མཚོན་ཏེ།
ཟླ་བ་དེ་ཉ་གང་བས་སེམས་དེ་ཉིད་ཀྱང་ཉི་ཁྲི་སྣང་བ། དཀར་པོའི་ཆོས་ཐམས་
ཅད་ལ་དམིགས་པར་གསུང་པ་བཞིན་ཐེག་ཆེན་གྱི་རྒྱུ་འབྲས་ཀྱི་ཆོས་ཐམས་ཅད་
གྲོགས་བྱང་ཆུབ་དོན་གཉེར་གྱི་དམིགས་ཡུལ་དུ་བྱེད་ཅིང་། མངོན་མཐོ་ལ་འགོད་
པ་ནས་མི་གནས་པའི་མྱང་འདས་ལ་འགོད་པའི་བར་གྱི་འཕྲིན་ལས་མཐའ་དག་རྒྱུ་
གཞན་དོན་འདོད་པའི་དམིགས་ཡུལ་དུ་འདུ་བར་བྱེད་དགོས་པས་ཆེད་དུ་བྱ་བ་
དང་དམིགས་ཡུལ་སོགས་ཆ་ཀུན་ནས་ཡོངས་སུ་རྫོགས་ཤིང་རྒྱ་ཆེ་བ་མཚོན་ལ། ཟླ་
བའི་ཁ་དོག་དཀར་བས་ཀུན་རྫོབ་བྱང་ཆུབ་ཀྱི་སེམས་དེ་ཉིད་ཐེག་ཆེན་གྱི་དཀར་
- 120 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ ༽
ཆོས་ཐམས་ཅད་ཀྱི་རྩ་བ་དང་འདུས་པའི་སྡོམ་དང་། གཞུང་ཤིང་ཡིན་པ་མཚོན་
པས། དེས་ན་སྲིད་ཞིའི་མཐའ་གཉིས་ཀ་འགོག་བྱེད་ཀྱི་ལམ་ཆ་ཚང་ལ་མ་ནོར་བ་
ལམ་གྱི་གཙོ་བོ་རྣམ་པ་གསུམ་གྱི་ཉམས་བཞེས་མཐར་ཕྱིན་པ་ལས། བླ་ན་མེད་པའི་
ཆོས་གཟུགས་ཀྱི་སྐུ་བརྙེས་ཏེ་ནམ་མཁའ་ཇི་སྲིད་པར་འཕྲིན་ལས་ཀྱི་འཇུག་པ་རྒྱུན་
མི་འཆད་པ་འབད་མེད་ལྷུན་གྲུབ་ཏུ་འབྱུང་བའི་རྒྱུ་འབྲས་ཀྱི་རིམ་པ་གོ་རིམ་མ་
འཆོལ་བར་མངོན་དུ་མཛད་པའི་ཚུལ་ནི་པད་ཟླའི་གདན་ལ་བཞུགས་པའི་མཚོན་
དོན་ཡིན་ནོ། ། དེར་མ་ཟད་ཕར་ཕྱིན་ཐེག་པ་ནས་ལྷ་སྐུ་ལ་དམིགས་ཏེ་ཞི་གནས་
བསྒྲུབ་པ་དང་། བསགས་སྦྱང་གི་ཡུལ་དུ་གསལ་འདེབས་པ་ཙམ་བཤད་ཀྱང་། ས་
བོན་ལས་ལྷ་བསྐྱེད་པ་ནི་སྔགས་ཀྱི་ཐུན་མོང་མ་ཡིན་པའི་ཁྱད་ཆོས་ཐབས་མཁས་ཀྱི་
གནད་ཁྱད་པར་ཅན་ལ་བཀྲི་བའི་ཆེད་ཡིན་པས་འདིར་ཧྲཱིཿ ལས་བྱུང་བའི་ཞེས་
གསུངས་པ་ནི་སྔགས་དང་འབྲེལ་བའི་བསྟོད་པ་མཛད་བཞེད་པ་ཡིན་ལ། དེས་ན་
ལྷ་མཆོག་འདི་ཉིད་གདུལ་བྱའི་མོས་པ་དང་མཐུན་པར་རྒྱུད་སྡེ་འོག་མ་ལྟར་བསྒྲུབ་
པའི་རིམ་པ་ཡང་ཡོད་ཀྱང་གཙོ་ཆེར་རྣལ་འབྱོར་བླ་མེད་ནས་བཤད་པའི་ལྷ་ཡིན་
པས་དེའི་ལམ་གྱི་འགྲོས་དང་མཐུན་པར་རིམ་པ་དང་པོའི་དབང་བྱས་ན། ས་བོན་
ལས་བཞེངས་པར་དངོས་སུ་གསུངས་པས་དེའི་སྔོན་དུ་འོད་གསལ་སྟོང་པའི་
དབྱིངས་ལས་བཞེངས་པར་ཤུགས་ཀྱིས་འགྲུབ་པས་ན། ལས་དང་པོ་བས་ཉམས་
སུ་ལེན་པའི་ཚེ་ཕུང་སོགས་ཀྱི་སྣང་བ་བསྡུས་ཏེ་བདག་མེད༌པའི་དོན་ལ་རང་སེམས་
རོ་གཅིག་ཏུ་ཞུགས་པར་མོས་ཤིང་ཆོས་སྐུའི་ང་རྒྱལ་འཇོག་པ་འཆི་བ་ཆོས་སྐུའི་ལམ་
འཁྱེར་དང་། དེ་ནས་རང་གི་སྨོན་ལམ་གྱི་འཕེན་པས་འོད་གསལ་གྱི་ངང་ལས་ཆུ་
ལས་ཆུ་བུར་རྡོལ་བའི་ཚུལ་དུ་རྒྱུ་རྡོ་རྗེ་འཛིན་པ་སྐུ་དང་། ནཱ་ད་དང་ཡི་གེ་བསྐྱེད་
པ་སོགས་རྒྱུད་སོ་སོ་ལས་མི་འདྲ་བ་འབྱུང་ཡང་སྐབས་འདི་ལྟ་བུར་ཕྲ་བའི་རླུང་
སེམས་ཧྲཱིཿ ཡིག་གི་རྣམ་པར་བསྒོམ་པ་ལ་ང་རྒྱལ་འཇོག་པ་བར་དོ་ལོངས་སྐུའི་ལམ་
འཁྱེར་དང་། ཡིད་ལུས་ཤིན་ཏུ་ཕྲ་བ་དེ་ཉིད་ཐ་མལ་བ་ལ་དངོས་སུ་སྣང་མི་ནུས་
- 121 -

བདེཅན་ཞིང་གི་བསྔགས་བརྗོད་དད་པའི་ཆུ་གཏེར་སོགས།
པས་རགས་པའི་སྤྲུལ་སྐུར་ལྡང་སྙམ་པའི་སྒོ་ནས་འབྲས་བུ་རྡོ་རྗེ་འཛིན་པ་ཚེ་དཔག་
མེད་བསྐྱེད་པ་སྐྱེ་བ་སྤྲུལ་སྐུའི་ལམ་འཁྱེར་ཏེ། རང་ལ་འབྱུང་འགྱུར་གྱི་སྐྱེ་ཤི་བར་
དོའི་གནས་སྐབས༌གསུམ༌པོ་དེ་ཉིད་ལྷའི་སྐུ་གསུམ་གྱི་ངོ་བོར་བསྲེ་བའི་ཐབས་ཀྱི་
གཙོ་བོ་རྫོགས་རིམ་ཡིན་ཀྱང་། དེའི་སྨིན་བྱེད་ལ་མོས་ངོ་ཙམ་དུ་ཐ་མལ་གྱི་སྣང་
ཞེན་བཀག་སྟེ་སྦྱང་གཞི་སྦྱོང་བྱེད་སྦྱངས་འབྲས་གསུམ་ངོ་འཕྲོད་པར་བྱས་ནས་ད་
ལྟ་ནས་འབྲས་བུའི་སྐུ་གསུམ་གྱི་ང་རྒྱལ་བཞག་སྟེ་བསྒོམ་པ་ལ་སྐུ་གསུམ་ལམ་འཁྱེར་
ཞེས་བཤད་པ་ཡིན་པས། བསྐྱེད་རིམ་གྱི་རྣལ་འབྱོར་མཐར་ཕྱིན་པའི་ཡོན་ཏན་
ཚིག་འདི་དག་གིས་སྟོན་ཚུལ་དེ་ལྟར་རོ། ། ལམ་རིམ་གཉིས་ཀྱི་རྣལ་འབྱོར་གང་
ཉམས་སུ་ལེན་པའི་སྐབས་སུ་ཡང་སྔར་བཤད་པའི་ལམ་གྱི་གཙོ་བོ་རྣམ་པ་གསུམ་པོ་
དེ་ཉིད་ཀྱི་རྩིས་ཟིན་པ་དང༌། ལམ་ཐུན་མོང་བ་དེ་ཉིད་གཞུང་ཤིང་དང་གཞི་མར་
བྱས་ནས་བསྒོམ་པར་མཛད་པ་ནི་པད་ཟླའི་གདན་ལ་བཞུགས་པས་མཚོན་ལ།
གདན་གྱིས་ལམ་ཐུན་མོང་མ་ཡིན་པ་མཚོན་ཚུལ་བཤད་ཟིན་ཅིང་། དེས་ན་ལྷའི་
རྣལ་འབྱོར་བསྒོམ་པར་འདོད་པ་རྣམས་ཀྱིས་ནི། ཚེ་འདིའི་ཞེན་པ་འགོག་ཅི་ཐུབ་
དང་། ངེས་འབྱུང་དང་བྱང་ཆུབ་ཀྱི་སེམས་ལ་མྱོང་བ་མ་རྙེད་ཀྱང་བཅོས་མ་ཚུན་
ཆད་གསལ་བཏབ་པའི་རྩི་མ་ཡལ་བའི་ངང་ནས། རང་སེམས་བདེ་བ་ཆེན་པོའི་
ཡེ་ཤེས་ཀྱིས་ངེས་པ་སྟོང་ཉིད་ལ་དྲངས་ཤིང་སྣང་ཆ་ལྷའི་རྣམ་པར་ཤར་བའི་ཟབ་
གསལ་གཉིས་མེད་ཀྱི་རྣལ་འབྱོར་ཕྱོགས་འགྲོ་རེ་ཙམ་བྱས་ན་སྐུ་གཉིས་ཀྱི་ས་བོན་
ཐེབས་པས་དགོས་པ་མཆོག་དང་ལྡན་ལ། དེ་ལྟ་བུ་གང་ཡང་མེད་པར་ལྷའི་གསལ་
སྣང་ཙམ་ལ་འབད་རྩོལ་བྱས་པས་རག་མཐོང་གི་མཚན་མ་རྙེད་ཀྱང་འབྲས་བུ་
དམན་པ་རེར་སོང་བའི་ལོ་རྒྱུས་མང་ཞིང༌། ཀུན་སློང་བཟང་ངན་ལ་རྟོག་དཔྱོད་མ་
ཞུགས་པར་སྔགས་གྲངས་མང་དུ་སོང་བ་ཙམ་གྱིས་ངན་སོང་གི་སྒོ་ཁེགས་པར་ཡང་
དཀའ་བས་ཚུལ་འདི་ལ་བསམ་པར་བྱ་བ་གནད་ཡིན་ནོ། ། རྫོགས་རིམ་གྱི་ཐུན་མོང་
མ་ཡིན་པའི་མཚོན་ཚུལ་ལ་སྦྱར་ན། སྣང་ཕྱོགས་དང་སྟོང་ཕྱོགས་ཀྱི་རྫོགས་པའི་
- 122 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
རིམ་པའི་གཙོ་བོ་ནི། གཟུགས་སྐུའི་རིགས་འདྲའི་རྒྱུ་ཐུན་མོང་མ་ཡིན་པ་ཕར་ཕྱིན་
ཐེག་པའི་བསོད་ནམས་ཀྱི་ཚོགས་མཐའ་ཡས་པའི་དོད་ཐུབ་པའི་ཀུན་རྫོབ་སྒྱུ་མའི་
སྐུ་ཡིན་ལ། དེ་ནི་ལུས་ལ་གནད་དུ་བསྣུན་པའི་ཕྱི་ནང་གི་ཐབས་ཁྱད་པར་ཅན་ལ་
བརྟེན་ནས་རླུང་དབུ་མར་ཞུགས་གནས་ཐིམ་གསུམ་བྱས་པ་ལས་བྱུང་བའི་འོད་
གསལ་གྱི་ཡེ་ཤེས་ཀྱིས་ལྷན་གཅིག་བྱེད་རྐྱེན་དང་། དེའི་བཞོན་པར་གྱུར་པའི་རླུང་
འོད་ཟེར་ལྔ་བས་ཉེར་ལེན་བྱས་པའི་ཕྲ་བའི་ལུས་དཔེ་བཅུ་གཉིས་སོགས་ཀྱིས་
མཚོན་པར་བྱ་བ་ཞིག་ཡིན་ལ། དེ་ལྟ་བུའི་སྒྱུ་མའི་སྐུའི་ལྷན་ཅིག་བྱེད་རྐྱེན་འདོད་
ཆགས་ལམ་བྱེད་ཀྱི་ཐབས་ལས་བྱུང་པའི་བདེ་པ་ཆེན་པོ་འོད་གསལ་གྱི་ཡེ་ཤེས་ནི་
པདྨས་མཚོན་ཏེ། རྗེ་ཐམས་ཅད་མཁྱེན་པ་ཉིད་ཀྱི་ཞལ་ནས། འདམ་གྱི་དབུས་སུ་
སྐྱེས་པའི་པདྨ་བཞིན། ། ཆགས་ལས་སྐྱེས་ཀྱང་ཆགས་པའི་སྐྱོན་མ་གོས། ། ཞེས་པའི་
དོན་བཞིན་ཡིན་ཞིང་དཔེའི་འོད་གསལ་དེ་གང་ལས་བསྒྲུབ་པའི་དབེན་གསུམ་
སོགས་ཀྱི་རྣལ་འབྱོར་རྣམས་ཀྱང་པད་གདན་གྱིས་མཚོན་པར་བྱར་རུང་སྟེ། རྣལ་
འབྱོར་དེ་རྣམས་ནི་རྡོ་རྗེའི་ལུས་ཀྱི་རྩ་འཁོར་སོགས་ལ་གནད་དུ་བསྣུན་པ་ལས་བྱུང་
ལ༑ པདྨས་སྒྲུབ་པ་བོའི་ལུས་ཀྱི་རྩ་འཁོར་མཚོན་པར་མ་རྒྱུད་ཀྱི་གཞུང་རྣམས་ལས་
འབྱུང་བས་སོ། ། སྒྱུ་མའི་སྐུའི་ཉེར་ལེན་གྱི་གཙོ་བོ་སྲོག་འཛིན་གྱི་རླུང་ནི་རང་
དབང་བའི་ཁ་དོག་དཀར་པོ་ཡིན་ཞིང་། སྣོད་བཅུད་ཐམས་ཅད་ཀྱི་རྩ་བ་ཤིན་ཏུ
ཕྲ་བའི་རླུང་ཟླ་བའི་རྣམ་པར་སྒོམ་པ་འདུས་པའི་རྒྱུད་ནས་བཤད་པ་བཞིན་ཡིན་
པས་ན་ཟླ་གདན་གྱིས་སྒྱུ་ལུས་ཀྱི་སྒྲུབ་གཞིའི་རླུང་མཚོན་ལ། དེ་འདྲའི་རྒྱུ་རྐྱེན་ལས་
བཞེངས་པའི་སྒྱུ་མའི་སྐུ་ནི་གདན་དེ་གཉིས་ཀྱི་སྟེང་དུ་ས་བོན་བསྐྱེད་པས་མཚོན་ཏེ།
དེའི་ཚུལ་ནི་མཚན་བརྗོད་ལས། སྲོག་ཆེན་པོ་ནི་ཡི་གེ་མེད། ། ཚིག་ཏུ་བརྗོད་པ་
སྤངས་པ་སྟེ། ། བརྗོད་པ་ཀུན་གྱི་རྒྱུ་ཡི་མཆོག ། ཚིག་ཀུན་རབ་ཏུགསལ་བར་བྱེད། །
ཅེས་སྲོག་འཛིན་ཤིན་ཏུཕྲ་བའི་རླུང་དེ་ཉིད་ད་ལྟ་ཡི་གེའི་རྣམ་པར་མེད་ཀྱང་། རླུང་
སྔགས་ངོ་བོ་ཐ་མི་དད་དུ་བསྒོམ་པའི་སྲོག་རྩོལ་གྱི་རྣལ་འབྱོར་སོགས་ལ་བརྟེན་ནས་
- 123 -

བདེ་ཅན་ཞིང་གི་བསྔགས་བརྗོད་དད་པའི་ཆུ་གཏེར་སོགས།
དངོས་གནས་ལ་སྔགས་ཀྱི་གདེངས་སུ་ཤར་ཏེ། གདུལ་བྱ་ལ་ཆོས་ཀྱི་སྒོ་མོ་བརྒྱད་ཁྲི་
བཞི་སྟོང་འབྱེད་པའི་རྒྱལ་བའི་གསུང་དབྱངས་རྣམ་པ་ཐམས་ཅད་པར་འགྱུར་
བར་གསུངས་ལ། དེའི་རྒྱུ་མཚན་གྱིས་སྦྱོར་བ་བདུན་པ་ལས། དེ་ཡི་རང་གི་ངོ་བོ་ནི། །
གསུང་གི་རྡོ་རྗེའི་རང་བཞིན་ནོ། ། ཞེས་སོགས་ལམ་འབྲས་ཀྱི་ལོངས་སྤྱོད་རྫོགས་
པའི་སྐུ་ལ་གསུང་རྡོ་རྗེའི་བཤད་པ་མང་དུ་ཡོད་པས། འདིར་ཡང་སྒྱུ་མའི་སྐུ་མཚོན་
བྱེད་དང་། དེ་འགྲུབ་པའི་སྨིན་བྱེད་དུ་གསུང་ཡིག་འབྲུ་བསྐྱེད་པར་བཤད་པ་ཡིན་
ཏེ༑ སྔགས་རིམ་ལས། སྔགས་ཀྱི་ཐེག་པར་རྟེན་དང་བརྟེན་པ